Diari Oficial de la Generalitat Valenciana


Sumari del DOGV 7420, del 10-12-2014 (2014/11455)

RESOLUCIÓ de 19 de novembre de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 19 de maig de 2014, per la qual es convoca la concessió d'instruments financers per a la preparació de propostes a les convocatòries del Programa Marc d'Investigació i Innovació 2014-2020 (Horitzó 2020-H2020) per a l'exercici 2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7420

Data del DOGV
:   10-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11208


Data del document
:   19-11-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 19 de maig de 2014, per la qual es convoca la concessió d'instruments financers per a la preparació de propostes a les convocatòries del Programa Marc d'Investigació i Innovació 2014-2020 (Horitzó 2020-H2020) per a l'exercici 2014. [2014/11370]  
Per la Resolució de 19 de maig de 2014 del president de l'Institut Valencià de Competitivitat Empresarial (IVACE), es va convocar la concessió d'instruments financers per a la preparació de propostes a les convocatòries del Programa Marc d'Investigació i Innovació 2014-2020 (Horitzó 2020-H2020) per a l'exercici 2014 (DOCV 7288, 04.06.2014).  
  
Amb l'objectiu de facilitar la gestió en la concessió de l'instrument financer i evitar que els possibles beneficiaris incórreguen en gastos financers quan encara no s'ha desembossat el préstec, s'ha emés un informe favorable a la conveniència de formalitzar el document d'acceptació del préstec després de la concessió de l'instrument financer però abans de la presentació de l'aval, de manera que quan s'aporte l'aval es puga tramitar el desembossament del préstec amb rapidesa.  
  
Per això, i d'acord amb l'article 4.2.i del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica l'article 9. Desembossament del préstec al beneficiari de la Resolució de 19 de maig de 2014, per la qual es convoca la concessió d'instruments financers per a la preparació de propostes a les convocatòries del Programa Marc d'Investigació i Innovació 2014-2020 (Horitzó 2020-H2020) per a l'exercici 2014, que queda redactat en els termes següents:  
«9.1. Una vegada comunicada a les empreses beneficiàries la resolució de concessió, l'IVACE, o una entitat colaboradora, formalitzarà un document específic de condicions del préstec que comunicarà al beneficiari. En el document, el beneficiari acceptarà les condicions del préstec incloent-hi el pla de venciments.   
9.2 Perquè es puga fer efectiu el desembossament del préstec serà necessària la presentació d'aval financer prestat per entitats de crèdit o per Societats de Garantia Recíproca que haurà de cobrir tant l'import del préstec com qualsevol gasto derivat de l'incompliment de l'obligació de reembossament. L'aval financer serà del 70 % de l'import del préstec. La presentació de l'aval podrà produir-se fins a la data límit de 29 de gener de 2015, que coincidix amb la data límit de justificació del projecte. Igualment serà necessària l'aportació de documentació acreditativa de la presentació de solicitud a la convocatòria d'H2020 prevista en el projecte. Una vegada validat l'import i el contingut de l'aval, l'IVACE, o una entitat colaboradora, farà el desembossament del préstec en el compte bancari indicat pel beneficiari.»  
  
«9.3 En tot cas, l'empresa beneficiària podrà solicitar la cancelació anticipada del préstec».  
  
  
DISPOSICIÓ FINAL ÚNICA  
  
Esta resolució entrarà en vigor el dia que es publique.  
  
València, 19 de novembre de 2014. El president: Máximo Buch Torralva.